Publication: Magyar Közlöny
Issue: MK-2003-158 (Year: 2003, Number: 158)
Era: 1990-2004
Section: A Finanszírozási Alapokmányt a 217/1998. (XII.30.) Korm. rendelet (a továbbiakban: Rendelet) 70. §
Paragraph Index: 1109

10. pont A kifizetés dokumentumának a megvalósult szakmai illetve mûszaki-naturális teljesítményt dokumentáló bizonylatokat (kivitelezõi számlát, részszámlát vagy a számviteli törvényben ezzel egyenértékûnek elismert dokumentumot) kell tekinteni. A Finanszírozási Alapokmány mellékleteként benyújtható, a kincstári finanszírozás során az ellenõrzés hatékonyságát támogató három lehetséges csatlakozó dokumentum közül ténylegesen csatolt bizonylat megküldését a megfelelõ o-be tett x-jelzés feltüntetésével kell jelezni. A Finanszírozási Alapokmány aláírója az a kötelezettségvállaló személy, akit a Feladatismertetõ 5. pontjában az elõirányzat felett rendelkezõ személyként megjelöltek, összhangban a fejezeti gazdálkodási, kötelezettségvállalási és utalványozási szabályokat összefoglaló miniszteri utasításban foglaltakkal. Az ellenjegyzõ a fejezet utalványozási rendjében rögzített személy lehet. Ellenjegyzés nélküli okmányt a Kincstár nem fogad be. A Finanszírozási Alapokmányt 3 példányban kell benyújtani a Magyar Államkincstár illetékes fõosztályára. A Kincstár által nyilvántartásba vett és visszaigazolt Finanszírozási Alapokmány egy másolati példányát a benyújtó köteles a megvalósító részére megküldeni.

Source: https://magyarkozlony.hu/hivatalos-lapok/9ee6d1586607f63cad625e0a732aa5425f7f658c/dokumentumok/eb1d5c4e4b1058d578fc89904d93a575c533055f/letoltes